CELEX: 32020D2125
Language: bg
Date: 2020-12-16 00:00:00
Title: Решение за изпълнение (ЕС) 2020/2125 на Комисията от 16 декември 2020 година за признаване на правителството на територия Нунавут за орган, който е оправомощен да издава документи, удостоверяващи спазването на Регламент (ЕО) № 1007/2009 на Европейския парламент и на Съвета във връзка с пускането на тюленови продукти на пазара на Съюза

17.12.2020   
               
               
                  BG
               
               
                  Официален вестник на Европейския съюз
               
               
                  L 426/56
               
            
         РЕШЕНИЕ ЗА ИЗПЪЛНЕНИЕ (ЕС) 2020/2125 НА КОМИСИЯТА
         от 16 декември 2020 година
         за признаване на правителството на територия Нунавут за орган, който е оправомощен да издава документи, удостоверяващи спазването на Регламент (ЕО) № 1007/2009 на Европейския парламент и на Съвета във връзка с пускането на тюленови продукти на пазара на Съюза
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1007/2009 на Европейския парламент и на Съвета от 16 септември 2009 г. относно търговията с тюленови продукти (1), и по-специално член 3, параграф 1а, втора алинея от него,
         като има предвид, че:
         
                     (1)
                  
                  
                     С Регламент (ЕО) № 1007/2009 се установяват хармонизирани правила за пускането на тюленови продукти на пазара на Съюза. В член 3, параграф 1 от регламента се определят условията за пускането на пазара на тюленови продукти, които са получени от лов, извършван от инуитски или други коренни общности. Към момента на пускането им на пазара тюленовите продукти трябва да бъдат придружени от документ, който удостоверява спазването на условията по член 3, параграф 1 от Регламент (ЕО) № 1007/2009 и който е издаден от орган, признат за тази цел от Комисията.
                  
               
                     (2)
                  
                  
                     С Решение C(2015) 5253 (2) Комисията призна Министерството на околната среда на територия Нунавут за орган, който е оправомощен да издава документи, удостоверяващи спазването на условията по член 3, параграф 1 от Регламент (ЕО) № 1007/2009 във връзка с пускането на тюленови продукти на пазара на Съюза.
                  
               
                     (3)
                  
                  
                     В контекста на изменението на Регламент (ЕО) № 1007/2009 с Регламент (ЕС) 2015/1775 на Европейския парламент и на Съвета (3) и предвид Регламент за изпълнение (ЕС) 2015/1850 на Комисията (4), Комисията прие Решение C(2015) 7273 (5) в допълнение към Решение C(2015) 5253.
                  
               
                     (4)
                  
                  
                     На 4 август 2020 г. Комисията получи писмо от Министерството на икономическото развитие и транспорта на територия Нунавут от 22 април 2020 г., съдържащо искане за изменение на наименованието на неговия признат орган, за да се отрази реорганизация в правителството на територия Нунавут.
                  
               
                     (5)
                  
                  
                     Министерството на икономическото развитие и транспорта на територия Нунавут поиска наименованието „Министерство на околната среда на територия Нунавут“ да бъде променено на „правителство на територия Нунавут“.
                  
               
                     (6)
                  
                  
                     Министерството на икономическото развитие и транспорта на територия Нунавут поясни, че тази промяна на наименованието не предполага промени във функцията и ролята на признатия орган.
                  
               
                     (7)
                  
                  
                     Органът „правителство на територия Нунавут“ отговаря на изискванията за признати органи, посочени в член 3, параграф 1а, трета алинея от Регламент (ЕО) № 1007/2009 и член 3, параграф 1 от Регламент за изпълнение (ЕС) 2015/1850.
                  
               
                     (8)
                  
                  
                     Поради това е целесъобразно органът „правителство на територия Нунавут“ да бъде признат за орган, който е оправомощен да издава документи, удостоверяващи спазването на условията по член 3, параграф 1 от Регламент (ЕО) № 1007/2009,
                  
               ПРИЕ НАСТОЯЩОТО РЕШЕНИЕ:
         
            Член 1
            Органът „правителство на територия Нунавут“ се признава за орган, който е оправомощен да издава документи, удостоверяващи спазването на условията по член 3, параграф 1 от Регламент (ЕО) № 1007/2009.
         
         
            Член 2
            Решения C(2015) 5253 и C(2015) 7273 се отменят.
         
         
            Член 3
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
         
         
            Съставено в Брюксел на 16 декември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  OВ L 286, 31.10.2009 г., стp. 36.
         
            (2)  Решение C(2015) 5253 на Комисията от 30 юли 2015 г. за признаване на Министерството на околната среда на територия Нунавут за целите на член 6 от Регламент (ЕС) № 737/2010 на Комисията от 10 август 2010 г. за определяне на подробни правила за прилагането на Регламент (ЕО) № 1007/2009 на Европейския парламент и на Съвета относно търговията с тюленови продукти.
         
            (3)  Регламент (ЕС) 2015/1775 на Европейския парламент и на Съвета от 6 октомври 2015 г. за изменение на Регламент (ЕО) № 1007/2009 относно търговията с тюленови продукти и за отмяна на Регламент (ЕС) № 737/2010 на Комисията (ОВ L 262, 7.10.2015 г., стр. 1).
         
            (4)  Регламент за изпълнение (ЕС) 2015/1850 на Комисията от 13 октомври 2015 г. за определяне на подробни правила за прилагането на Регламент (ЕО) № 1007/2009 на Европейския парламент и на Съвета относно търговията с тюленови продукти (ОВ L 271, 16.10.2015 г., стр. 1).
         
            (5)  Решение C(2015) 7273 на Комисията от 26 октомври 2015 г. за признаване на Министерството на околната среда на територия Нунавут в съответствие с член 3 от Регламент за изпълнение (ЕС) 2015/1850 на Комисията за определяне на подробни правила за прилагането на Регламент (ЕО) № 1007/2009 на Европейския парламент и на Съвета относно търговията с тюленови продукти.